આમ તો જાતજાતના ટેક્સ દુનિયામાં વર્ષોથી લગાડવામાં આવે છે. રશિયાના પીટર ધ ગ્રેટે દાઢી પર ટેક્સ લગાડ્યો તો જેથી કરીને ત્યાના લોકો યુરોપના લોકોની જેમ ક્લીન શેવ બોલે તો ચીકના દેખાય. આપણે ત્યાં ૨૦૧૯ સુધી તો કમસેકમ આવો ટેક્સ લાગે તેવી શક્યતા નથી તેથી દાઢીવાળા નચિંત રહે. બ્રિટનમાં ૧૯૬૦ સુધી પત્તા રમવા ઉપર ટેક્સ હતો. આપણે ત્યાં આવું થાય તો જન્માષ્ટમી પર ઘણા લોકો કામ પર જવાનું શરુ કરી દે. અંગ્રેજોએ તો મીઠા ઉપર પણ ટેક્સ નાખ્યો હતો જેને કારણે આપણને દાંડી સત્યાગ્રહ, ગુજરાતી ટેક્સ્ટબુક પર દાંડીકુચનાં ફોટા અને આ સંબંધિત કવિતાઓ પણ મળી.